Í áfanganum er fjallað um starfsumhverfi og vinnuvernd starfsfólks í umönnunar - , uppeldis - og tómstundagreinum . Gerð er grein fyrir uppbyggingu og þróun velferðarkerfisins og vinnumarkaðarins með áherslu á almannatryggingar og lífeyriskerfið . Fjallað er um grundvallaratriði sjálfbærrar þróunar , m.a. jöfnuð innan og milli kynslóða og virðingu fyrir umhverfinu , og hvernig sjálfbærnin tengist störfum á þessu sviði . Nemendur læra gerð áhættumats og notkun þess í vinnuverndarstarfi . Forkröfur Þekkingarviðmið Nemandi skal hafa öðlast þekkingu og skilning á : grunnatriðum sjálfbærrar þróunar . uppbyggingu velferðarsamfélagsins . grunnatriðum vinnumarkaðarins . mikilvægi vinnuverndar . Leikniviðmið Nemandi skal hafa öðlast leikni í að : starfa í samræmi við markmið um sjálfbæra þróun . stuðla að heilbrigðum og öruggum vinnustað . koma auga á hættur í vinnuumhverfinu og bæta úr þeim . gera áhættumat fyrir vinnustaði . nota vinnustellingar sem best henta í mismunandi verk . fást við árásargjarna notendur þjónustunnar . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : skilja hugmyndafræði sjálfbærrar þróunar og beita henni í störfum sínum sem metið er með skriflegu prófi og dagbók . skilja hlutverk íslenska velferðarsamfélagsins , þ.m.t. uppbyggingu vinnumarkaðarins , sem metið er með fyrirlestrum og skriflegu prófi . stuðla að heilbrigði og öryggi á vinnustað , bæði hjá samstarfsfólki og notendum þjónustunnar , sem metið er með áhættumati og ábyrgð . átta sig á eigin styrkleikum og veikleikum í tengslum við heilbrigði og öryggi á vinnustað sem metið er með sjálfsmati og rökstuðningi . gera sér grein fyrir hvernig best er bregðast við ýgi og ofbeldi notenda þjónustunnar á skynsamlegan hátt sem metið er með verklegum æfingum . Lögð er áhersla á hagnýt verkefni utan skólastofunnar , skýrslur , vettvangsferðir og hópverkefni . Æskilegt er að námsmatið sé þannig uppbyggt að mat á slíkri vinnu sé stór hluti af lokaeinkunn eða að áfanginn sé hreinn símatsáfangi . Skólar Fyrirmynd Áfangi uppfærður Námskrárvefur Mennta - og menningarmálaráðuneytis